
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 14.12.2020 година
 за изменение и поправка на Регламент за изпълнение (ЕС) 2018/2067 за проверка на данните и за акредитация на проверяващите органи съгласно Директива 2003/87/ЕО на Европейския парламент и на Съвета
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2003/87/ЕО на Европейския парламент и на Съвета от 13 октомври 2003 г. за установяване на система за търговия с квоти за емисии на парникови газове в рамките на Съюза и за изменение на Директива 96/61/ЕО на Съвета
 1
 , и по-специално член 10а, параграф 2, и член 15, трета алинея от нея,
 като има предвид, че:
 (1)за да се осигури съгласуваност между проверката на годишните доклади за емисиите съгласно член 15 от Директива 2003/87/ЕО и проверката на данните за равнището на дейност, събрани съгласно Регламент за изпълнение (ЕС) 2019/1842 на Комисията
 2
 , както и за да се използват полезните взаимодействия, е целесъобразно в правната рамка, определена с Регламент за изпълнение (ЕС) 2018/2067
 3
 , да се включат правила за проверката на годишните доклади за равнището на дейност, изисквани съгласно член 3 от Регламент за изпълнение (ЕС) 2019/1842.
 (2)Хармонизираните стандарти, например този за изискванията към органите за валидиране и проверка на емисиите на парникови газове, които се използват при акредитацията или други форми на признаване, се преразглеждат редовно. В Регламент за изпълнение (ЕС) 2018/2067 следва да се въведат редица изменения, които да го приведат в съответствие с преразглежданията на приложимите стандарти и да се засилят изискванията към процедурите на проверяващите органи и функционирането на техните системи за управление.
 (3)Важно е да се поясни, че презумпцията за съответствие, определена в член 4 от Регламент за изпълнение (ЕС) 2018/2067 не освобождава проверяващия орган от прилагането на конкретните изисквания към програмата в посочения регламент за изпълнение и че тази презумпция за съответствие не се прилага за някои разпоредби на Регламент за изпълнение (ЕС) 2018/2067, където е важно да се запазят целите и принципите, определени в приложение V към Директива 2003/87/ЕО.
 (4)Съгласно Делегиран регламент (ЕС) 2019/331 на Комисията
 4
 и Регламент за изпълнение (ЕС) 2019/1842 от оператора на инсталация, кандидатстваща за безплатно разпределение на квоти за емисии съгласно член 10а от Директива 2003/87/ЕО, се изисква да включи съответните разпоредби за мониторинг в план относно методиката за мониторинг. Следователно вече не е целесъобразно да се предвижда проверка на елементите, отнасящи се до такова безплатно разпределение на квоти в обхвата на проверката на плана за мониторинг съгласно Регламент за изпълнение (ЕС) 2018/2067.
 (5)За да се гарантира, че оценката на проверката може да се извършва ефективно и своевременно, правилата за достъпа на компетентния орган до вътрешната документация следва да бъдат изменени.
 (6)За да се насърчи допълнително хармонизацията в рамките на Съюза и да се подобри ефективността на системата за акредитация е важно да се изясни допустимостта на проверяващите органи, които кандидатстват за акредитация в съответствие с Регламент за изпълнение (ЕС) 2018/2067.
 (7)След публикуването на Регламент за изпълнение (ЕС) 2018/2067 бяха открити различни видове грешки, които трябва да